wannaphong/clean_thaiwikipedia huggingface dataset:
# หริมันทิรสาหิบ
หริมันทิรสาหิบ, ฮรมันดิรซาฮิบ หรือ หริมนเทียรสาหิบ (คุรมุขี: ਹਰਿਮੰਦਰ ਸਾਹਿਬ; เทวนาครี: हरिमन्दिर साहिब) หรือ วิหารทอง (Golden Temple) เป็นคุรุทวาราที่สำคัญที่สุดในศาสนาซิกข์ ตั้งอยู่ที่เมืองอมฤตสระ รัฐปัญจาบ ทางภาคเหนือของประเทศอินเดีย ชื่อของวิหารนั้นแปลว่า ที่สถิตของพระผู้เป็นเจ้า สถานที่อันเป็นที่ยกย่องว่าศักดิ์สิทธิ์สูงสุด (abode of God, exalted holy court) ในภาษาไทยได้มีผู้เรียกวิหารนี้อีกหลายชื่อ เช่น วิหารทองคำ, สุวรรณวิหาร เป็นต้น

วิหารนั้นสร้างขึ้นท่ามกลางสระน้ำอมฤตซึ่งสร้างโดยคุรุรามทาสในปี ค.ศ. 1577 ต่อมา คุรุอรชุน คุรุศาสดาองค์ที่ 5 ตามความเชื่อของซิกข์ได้ทรงรับสั่งให้ซาอี มีอัน มีร์ (Sai Mian Mir) ผู้เป็นปีร์ (pir) ชาวมุสลิมแห่ง ละฮอร์ วางศิลาฤกษ์ในปี ค.ศ. 1589 ต่อมาในปี ค.ศ. 1604 คุรุอรชุนได้ประดิษฐานพระมหาคัมภีร์ อาทิครันถ์ (ซึ่งต่อมาเรียกว่า พระมหาคัมถีร์คุรุครันถสาหิพ) และประทานชื่อให้กับวิหารนี้ว่า อัถ สัถ ติรัถ (Ath Sath Tirath) ซึ่งแปลโดยตรงว่าสถานที่แห่ง 68 การแสงบุญอันศักดิ์สิทธิ์ ("shrine of 68 pilgrimages") วิหารนั้นได้รับการสร้างใหม่อย่างต่อเนื่อง เนื่องด้วยความศักดิ์สิทธิ์และความเป็นศูนย์รวมจิตใจของชาวซิกข์ จึงถูกทำลายอย่างต่อเนื่องทั้งจากกองทัพมุสลิมของอาณาจักรในอัฟกานิสถานและจากจักรวรรดิโมกุล เช่น การบุกทำลายของพระเจ้าอะห์เมด ชาห์ ดูร์รานี (Ahmad Shah Durrani) ในปี ค.ศ. 1757 และอีกครั้งในปี ค.ศ. 1762 มหาราชา รณชีต สิงห์ ผู้ก่อตั้งจักรวรรดิซิกข์ ได้ทรงบูรณะวิหารใหม่ครั้งใหญ่โดยประดับด้วยหินอ่อนและทองแดงในปี ค.ศ. 1809 และประดับภายนอกด้วยทองคำเปลวในปี ค.ศ. 1830 ทำให้วิหารแห่งนี้ได้รับชื่อว่าเป็น "วิหารทองคำ" นับแต่นั้นมา

 ระเบียงภาพ
# ร่องตามยาว
ในสมอง ร่องตามยาว หรือ ร่องแนวกลางตามยาว (อังกฤษ: medial longitudinal fissure, longitudinal cerebral fissure, longitudinal fissure หรือ interhemispheric fissure) เป็นร่องลึกที่แบ่งซีรีบรัล เฮมิสเฟียร์ หรือสมองสองข้างออกจากกันในสัตว์ที่มีกระดูกสันหลัง

Falx cerebri เป็นเยื่อดูรา (dura mater) ที่อยู่ภายในร่องนี้

 แหล่งข้อมูลอื่น 
 Anatomy at PSU 
 Diagram at nih.gov
# หาดนิยม
หาด นิยม ตั้งอยู่ในหมู่บ้านตะกรบ หมู่ที่สอง ตำบลตะกรบ เป็นลักษณะหาดตามแบบตะวันออกของอ่าวไทยกล่าวคือ เป็นหาดทราย  มีอาณาเขตติดต่อกับ หาดทรายแก้วในทางทิศเหนือ และหาดนายอำเภอทางทิศใต้ทางด้านตะวันออกติดกับอ่าวไทยสามารถมองเห็นเกาะต่างได้ในวันที่ สภาพอากาศสดใส มีความยาวประมาณ 2 ถึง 3 กิโลเมตรโดยประมาณ สภาพโดยทั่วไป เป็นหาดทราย บริเวณชายหาด ประกอบไปด้วย ต้นสน เป็นแนวตามชายฝั่ง ซึ่งเป็นบรรยากาศที่รมรื่นเหมาะแก่การผักผ่อนเป็นอย่างยิ่ง ต้นสนเหล่านี้ เป็นส่วนหนึ่งที่สำคัญ ที่ทำให้เกิด ชื่อ หาดนิยม ตามประวัติ ที่เล่ากันมาว่า แต่ก่อนนั้นก็ไม่มีแนวของต้นสนแต่อย่างใด จนกระทั่ง อาจารย์ นิยม เชื้อพราหมณ์ ซึ่งเป็น ผู้อำนวยการ โรงเรียนบ้านตะกรบ ได้ชักชวนชาวบ้านตะกรบให้ร่วมมือกันปลูกต้นสน ในแนวชายหาด จนในที่สุดก็ได้มีแนวต้นสนดังกล่าวบริเวณหาดนิยม ถึงแม้ว่าต้นสนบางต้นได้มีการ ล้มตายไปบ้าง แต่ก็มีการปลูกทดแทน ทั้งตามธรรมชาติ และความร่วมมือของชาวบ้าน ทำให้ปัจจุบันนี้ยังคงมีต้นสนอยู่มากมาย ด้วยเหตุดังกล่าวชาวบ้านก็เรียกหาดดังกล่าวนี้ ว่า หาดนิยม เราสามารถเดินทางได้ด้วยความสะดวกสบายโดยทางรถยนต์ โดยใช้ทางหลวงหมายเลข 4112 บ้านห้วยพุน  ตำบลพุมเรียง โดยถนนสายนี้เป็นทางเชื่อมต่อจาก ถนน สาย ท่าชนะ สุราษฎร์ธานี ระยะทางจาก ตัวอำเภอไชยา 12 กิโลเมตร นอกจากนั้นยังมีถนนเลียบชายฝั่ง ซึ่งเชื่อมต่อจากสายหลักไปถึงชายหาด จากหาดนิยมไปยังหาด นายอำเภอและกลับเข้าสู่สายหลักอีกด้วย
# เจ้าหญิงอัสตริดแห่งเบลเยียม อาร์ชดัชเชสแห่งออสเตรีย-เอสเต
เจ้าหญิงอัสตริดแห่งเบลเยียม อาร์ชดัชเชสแห่งออสเตรีย-เอสเต (พระนามเต็ม: อัสตริด โจเซฟิน-ชาร์ลอต ฟาบรีเซีย เอลิซาเบธ เปาลา มารี,) ประสูติเมื่อวันที่ 5 มิถุนายน พ.ศ. 2505 เป็นสมเด็จพระโสทรกนิษฐภคินีhttp://www.gotoknow.org/posts/217707 ในสมเด็จพระราชาธิบดีฟิลิป พระมหากษัตริย์แห่งชาวเบลเยียมองค์ปัจจุบัน และเป็นพระราชธิดาพระองค์เดียวในสมเด็จพระราชาธิบดีอัลแบร์ที่ 2 และสมเด็จพระราชินีเปาลาแห่งเบลเยียม 

พระองค์เป็นพระชายาในอาร์ชดยุกลอเรนซ์แห่งออสเตรีย-เอสเต ดังนั้นพระองค์จึงทรงได้รับพระอิสริยยศเป็น อาร์ชดัชเชสแอสตริดแห่งออสเตรีย-เอสต์ เจ้าหญิงแห่งเบลเยียม ดัชเชสแห่งโมเดนา และเจ้าหญิงแห่งฮังการี  (Her Imperial and Royal Highness The Archduchess of Austria-Este, The Princess of Belgium, The Duchess of Modena, and the Princess Royal of Hungary)  

พระบิดาทูนหัวคือ เจ้าชายฟาบริซีโอ้ ราฟโฟ แห่งคาลาเบรีย และพระมารดาทูนหัวคือ แกรนด์ดัชเชสโจเซฟีน-ชาร์ลอตแห่งลักเซมเบิร์ก ซึ่งเป็นพระเชษฐภคินีในสมเด็จพระราชาธิบดีอัลแบร์ที่ 2 และทรงเป็นสมเด็จป้าในพระองค์อีกด้วย

 พระประวัติ 
พระองค์ทรงอภิเษกสมรสกับอาร์ชดยุกลอเรนซ์แห่งออสเตรีย-เอ็สเทอ ซึ่งเป็นพระโอรสองค์โตเพียงพระองค์เดียวในอาร์ชดยุกโรเบิร์ต และอาร์ชดัชเชสมาเกอริต้าแห่งออสเตรีย-เอ็สเทอ เมื่อวันที่ 22 กันยายน พ.ศ. 2527 มีพระโอรส-พระธิดารวมทั้งสิ้น 5 พระองค์ ดังนี้

 อาร์ชดยุก อเมเดโอ มารี โจเซฟ คาร์ล ปีแอร์ ฟิลลิปเป้ เปาลา (Amedeo Marie Joseph Carl Pierre Philippe Paola von Habsburg-Lorraine) เจ้าชายแห่งเบลเยี่ยม ประสูติเมื่อวันที่ 21 กุมภาพันธ์ พ.ศ. 2530

 อาร์ชดัชเชส มาเรีย ลอรา ซีต้า ลอว์รา ซีต้า เบียทริกซ์ เจอร์ฮาร์ด (Maria Laura Zita Beatrix Gerhard von Habsburg-Lorraine) เจ้าหญิงแห่งเบลเยียม ประสูติเมื่อวันที่ 26 สิงหาคม พ.ศ. 2531

 อาร์ชดยุก โจอาคิม คาร์ล มาเรีย นิโคเลาส์ อิสซาเบลล์ (Joachim Carl Maria Nikolaus Isabelle von Habsburg-Lorraine) เจ้าชายแห่งเบลเยียม ประสูติเมื่อวันที่ 9 ธันวาคม พ.ศ. 2534

 อาร์ชดัชเชส ลุยซา มาเรีย แอนนา มาร์ทีน พีลาร์ (Luisa Maria Anna Martine Pilar von Habsburg-Lorraine) เจ้าหญิงแห่งเบลเยี่ยม ประสูติเมื่อวันที่ 11 ตุลาคม พ.ศ. 2538

 อาร์ชดัชเชส เลติเชีย มาเรีย นอร่า แอนนา โจคิม ซีต้า (Laetitia Maria Nora Anna Joachim Zita von Habsburg-Lorraine) เจ้าหญิงแห่งเบลเยียม ประสูติเมื่อวันที่ 23 เมษายน พ.ศ. 2546

เจ้าหญิงอัสตริดทรงเป็นองค์ประธานสภากาชาดเบลเยียมจนถึงวันที่ 31 ธันวาคม พ.ศ. 2550 โดยปัจจุบัน พระองค์ทรงเป็นนายทหารด้านการแพทย์ (ยศพันเอกหญิง)Belgian Defense Website, Article  evoking Princess Astrid , last section "Mon colonel !" ประจำกองทัพราชนาวี และทรงอุทิศพระองค์เพื่อสังคมโดยทรงช่วยเหลือประชาชนและผู้ยากไร้ โดยมีพระสวามีทรงคอยช่วยเหลืออีกแรง

 พระอิสริยยศ 
 5 มิถุนายน พ.ศ. 2505 – ปัจจุบัน : เจ้าหญิงอัสตริดแห่งเบลเยียม
 พ.ศ. 2527 – ปัจจุบัน : เจ้าหญิงอัสตริดแห่งเบลเยียม อาร์ชดัชเชสแห่งออสเตรีย-เอ็สเทอ ดัชเชสแห่งโมเดนา และ เจ้าหญิงแห่งฮังการี

 ตำแหน่งทางการทหาร 

 25px 23 พฤษภาคม พ.ศ. 2540 26 ธันวาคม พ.ศ. 2546 : กองทหารแพทย์, พันโทหญิง Le Soir, Article (French) announcing the rankBelgian Defense Website, Article  evoking Princess Astrid & Prince Laurent

 25px  26 ธันวาคม พ.ศ. 2546: กองทหารแพทย์, พันเอกหญิง Belgian Defense Website, Article  evoking Princess Astrid , last section "Mon colonel !"
พงศาวลี
# ท่อน้ำสมอง
ท่อน้ำสมอง หรือ ท่อมีเซนเซฟาลิก  เป็นท่อที่บรรจุน้ำหล่อสมองไขสันหลัง (cerebrospinal fluid) อยู่ภายในสมองส่วนกลาง เชื่อมต่อระหว่างโพรงสมองที่สามในไดเอนเซฟาลอนกับโพรงสมองที่สี่ซึ่งอยู่ระหว่างพอนส์และซีรีเบลลัม

 พยาธิวิทยา 
การอุดตันของท่อน้ำสมองทำให้เกิดภาวะโพรงสมองคั่งน้ำหรือภาวะหัวบาตรในเด็ก (hydrocephalus)

 ภาพอื่นๆ
# อีมน์เชรีเฟียง
อีมน์เชรีเฟียง (, an-našīd aš-šarīf;   แปลว่า "เพลงสรรเสริญชาริฟ") เป็นชื่อเพลงชาติ และ เพลงสรรเสริญพระบารมีของราชอาณาจักรโมร็อกโก ทำนองเพลงประพันธ์โดยเลโอ มอร์กอง (Léo Morgan) ซึ่งใช้มาตั้งแต่สมัยที่โมร็อกโกยังเป็นรัฐในอารักขาของฝรั่งเศส โดยมีเนื้อร้องต่างจากที่ใช้อยู่ในปัจจุบัน ภายหลังเมื่อได้รับเอกราชเมื่อ พ.ศ. 2499 แล้ว จึงได้ใช้เฉพาะทำนองเป็นเพลงชาติ ส่วนเนื้อร้องฉบับปัจจุบันนี้ประพันธ์โดยอาลี สควอลลี ฮุสไซนี (Ali Squalli Houssaini) เมื่อ พ.ศ. 2513

คำว่า "ชาริฟ" (, sharif) ในภาษาอาหรับ เป็นชื่อของตำแหน่งประมุขเผ่า ทำหน้าที่ปกป้องคุ้มครองชนเผ่าและทรัพย์สินของเผ่าพันธุ์ตน หากผู้อยู่ในตำแหน่งนี้เป็นสตรีจะเรียกว่า "ชารีฟาห์" (sharifah)

 บทร้อง 
<span style="color:#FFCD00">ภาษาอาหรับ <span style="color:#FFCD00">ปริวรรตเป็นอักษรโรมัน <span style="color:#C8102E">สัทอักษรสากล<span style="color:#C8102E">ภาษาเบอร์เบอร์<span style="color:#006233">ปริวรรตเป็นอักษรโรมัน<span style="color:#006233">คำแปล Manbita al-aḥrār
Mashriqa al-anwār
Muntadá as-su’dadi wa-ḥimāh
Dumta muntadāh wa-ḥimāh
‘Ishta fī il-awtān
Lil-‘ulā ‘unwān
Mil’a kulli janān
Dhikrá kulli lisān
Bir-rūḥi, bil-jasadi
Habba fatāk labbá nidāk
Fī famī wa-fī damī
Hawāka thāra nūr wa-nār
Ikhwatī hayyā lil-‘ulā sa‘yā
Nushhidi id-dunyā anna hunā naḥyā
Bi-shi‘ār
Allāh, al-waṭan, al-malikman.bi.ta‿l.ʔaħ.raːr
maʃ.ri.qa‿l.ʔan.waːr
mun.ta.daː‿s.suʔ.da.di wa.ħi.maːh
dum.ta mun.ta.daːh wa.ħi.maːh
ʕiʃ.ta fi‿l.ʔaw.tˤaːn
li‿l.ʕu.laː ʕun.waːn
mil.ʔa kul.li d͡ʒa.naːn
ðik.raː kul.li li.saːn
bi‿r.ruː.ħi, 
bi‿l.d͡ʒa.sa.di 
hab.ba fa.taːk 
lab.baː ni.daːk
fiː fa.miː wa.fiː da.miː 
ha.waː.ka θaː.ra nuːr wa‿naːr
ʔix.wa.tiː haj.jaː 
li‿l.ʕulaː saʕ.jaː
nuʃ.hi.di‿d.dun.jaː 
ʔan.naː hu.naː naħ.jaː
bi‿ʃi.ʕaːr 
aɫ.ɫaːh, al.wa.tˤan, al.ma.likⴰⵙⴰⵖⵎⴰⵢ ⵏ ⵉⵎⴰⵣⵉⵖⵏ
ⴰⴳⵎⵓⴹ ⵏ ⵉⴼⴰⵡⵏ
ⴰⵙⴰⴳⵔⴰⵡ ⵏ ⵜⵉⵎⵎⵓⵖⵔⴰ ⴷ ⵡⴰⵎⵓⵔ ⵏⵏⵙ
ⴰ ⵜⵇⵇⵉⵎⴷ ⴷ ⴰⴳⵔⴰⵡ ⴷ ⴰⵎⵓⵔ ⵏⵏⵙ
ⵜⴷⴷⵔⴷ ⴷⵉ ⵜⵎⵓⵔⴰ
ⴷ ⵉⵣⵡⵍ ⵉ ⵜⴰⵏⴰⵢⴰ
ⴷ ⴰⴽⵜⵜⵓⵔ ⵏ ⵡⵓⵍⴰⵡⵏ
ⴷ ⴰⴱⴷⴷⵓⵔ ⵏ ⵢⵉⵍⵙⴰⵡⵏ
ⵙ ⵉⵎⴰⵏ ⵏⵏⵙ
ⵙ ⵜⴰⴼⴽⴽⴰ ⵏⵏⵙ
ⵢⵏⴽⵔ ⵡⴰⵔⵔⴰⵡ ⵏⵏⴽ
ⵢⵙⵙⵉⴷⵎⵔ ⴰⵡⴰⵍ ⵏⵏⴽ
ⴷⴳ ⵉⵎⵉ ⵉⵏⵓ ⴷ ⵉⴷⴰⵎⵎⵏ
ⵜⴰⵢⵔⵉ ⵏⵏⴽ ⵜⵏⴽⵔ ⵙ ⵡⴰⴼⴰⵡ ⴷ ⵡⴰⴼⴰ
ⴰⵢⵜⵎⴰ ⵉⵏⵓ ⴷ ⵉⵙⵜⵎⴰ
ⵓⵢⵓⵔⵜ ⵖⵔ ⵜⴰⵏⴰⵢⴰ
ⴰⴷ ⵏⵙⵙⴽⵏ ⵉ ⵓⵎⴰⴹⴰⵍ ⴰ
ⵉⵙ ⵏⴽⵏⵉ ⵏⵜⵜⴷⴷⵔ ⴷⴰ
ⵙ ⵜⴰⵥⵓⴳⴰⵢⵜ
ⴰⴽⵓⵛ, ⴰⵎⵓⵔ, ⴰⴳⵍⵍⵉⴷAsamghay n imazighen
Agmuḍ n ifawen
Asagraw n timumghra d wammur nnes
A teqqimed d agraw amur nnes
Teddred di tmura
D izwel i tanaya
D akettur n wulawen
D abeddur n yilsawen
S yiman nnes
S tafekka nnes
Yenker warraw nnek
Yessidmer awal nnek
Deg imi inu d idammen
Tayri nnek tenker s wafaw d wafa
Aytma inu d istma
Uyurt gher tanaya
A nessken i umaḍal a
Is nekni nettedder da
S taẓugayt
Allah, Amur, Agellidแหล่งที่มาแห่งเสรีภาพ และแห่งแสงว่าง
อำนาจอธิปไตย และ ความมั่นคงมาบรรจบกัน
ความปลอดภัย และอำนาจอธิปไตย
ท่านอยู่ท่ามกลางชนชาติ
ด้วยนามอันสูงส่ง
เต็มเปี่ยมทุกหัวใจ
ขับขานเพลงทุกภาษา
ผู้มีชัยอันสูงส่ง
และเสียงเรียกร้องจากท่าน
ด้วยจิตวิญญาณและร่างกายของเจ้า
พวกเขาจักมอบชัยชนะไว้
ในปากของข้า และ เลือดของข้า ความรักจงลุกขึ้นมาเหมือนแสงและไฟ
ลุกขึ้นเถิด พี่น้องทั้งหลาย
ไปสู้ให้ถึงที่สุดเถิด
จงเป็นพยานต่อโลกใบนี้
พวกเรายังอยู่ที่นี่
ด้วยคำขวัญ
พระเจ้า ประเทศ กษัตริย์
# เส้นประสาทรับกลิ่น
ฆานประสาท หรือ ประสาทรับกลิ่น หรือ ประสาทสมองเส้นที่ 1ศัพท์บัญญัติราชบัณฑิตยสถาน  ข้อมูลปรับปรุงวันที่ 6 สิงหาคม พ.ศ. 2544 หรือ เส้นประสาทโอลแฟ็กทอรี บทที่ 6 โรคของระบบประสาท หน้าที่ 290  เป็นเส้นประสาทสมองคู่แรกจากทั้งหมด 12 คู่ เซลล์ประสาทรับรู้กลิ่นของเส้นประสาทนี้อยู่ในเยื่อเมือกรับกลิ่น (olfactory mucosa) ที่อยู่ด้านบนของโพรงจมูก เส้นประสาทรับกลิ่นประกอบด้วยใยประสาทรับความรู้สึกที่มาจากเซลล์เนื้อเยื่อบุผิวรับกลิ่น (olfactory epithelium) ไปยังออลแฟคทอรี บัลบ์ (olfactory bulb) โดยผ่านรูเปิดเล็กๆ จำนวนมากที่มีลักษณะเหมือนตะแกรงที่เรียกว่า แผ่นคริบิฟอร์ม ของกระดูกเอทมอยด์

เซลล์ประสาทรับกลิ่นเกิดขึ้นตลอดช่วงชีวิต และยืดแอกซอนใหม่ๆ ไปยังออลแฟคทอรี บัลบ์ เซลล์ Olfactory ensheathing glia ห่อหุ้มมัดของแอกซอนเหล่านี้และเชื่อว่าช่วยค้ำจุนให้เข้าไปยังระบบประสาทกลางได้สะดวกขึ้น

ความรู้สึกของกลิ่นมาจากการกระตุ้นของตัวรับกลิ่น (olfactory receptor) โดยการกระตุ้นของโมเลกุลแก๊สซึ่งผ่านเข้าไปในจมูกระหว่างการหายใจเข้า ผลจากกลไกทางไฟฟ้าจะนำกระแสประสาทไปยังออลแฟคทอรี บัลบ์ ซึ่งต่อมาจะส่งกระแสประสาทไปยังส่วนต่างๆ ของระบบรับรู้กลิ่น (olfactory system) และส่วนอื่นๆ ของระบบประสาทกลางผ่านทางออลแฟคทอรี แทร็กท์ (olfactory tract)

เส้นประสาทรับกลิ่นเป็นเส้นประสาทสมองที่สั้นที่สุด และเป็นหนึ่งในสองเส้นประสาทสมองที่ไม่เชื่อมต่อกับก้านสมอง (อีกเส้นหนึ่งคือเส้นประสาทตา)

 การทดสอบเส้นประสาทรับกลิ่น 
การทดสอบการทำงานของเส้นประสาทรับกลิ่นทำได้โดยให้แพทย์อุดรูจมูกของผู้ป่วยไว้ข้างหนึ่ง และให้กลิ่นที่ฉุน [เช่น กลิ่นกาแฟชื้น (damp coffee essence)] ไว้ใต้รูจมูกข้างที่เปิด สังเกตการตอบสนองการรับรู้กลิ่นของผู้ป่วย และให้ทดสอบแบบนี้กับรูจมูกอีกข้างหนึ่ง

 เชิงอรรถ
# โพรงสมองข้าง
โพรงสมองข้าง (Lateral ventricles) เป็นส่วนหนึ่งของระบบโพรงสมองของสมอง นับเป็นส่วนหนึ่งของเทเลนเซฟาลอน โพรงสมองนี้นับเป็นโพรงสมองที่มีขนาดใหญ่ที่สุด เชื่อมต่อกับโพรงสมองที่สามผ่านทางอินเตอร์เวนทริคูลาร์ ฟอรามินา (interventricular foramina of Monro)

 ส่วนต่างๆ ของโพรงสมองข้าง 
โพรงสมองข้างแบ่งออกเป็นส่วนที่ยื่น 3 ส่วน
 ส่วนยื่นด้านหน้า หรือ ด้านสมองกลีบหน้า (anterior หรือ frontal horn) เป็นส่วนยื่นเข้าไปในสมองกลีบหน้า (frontal lobe)
 ส่วนยื่นด้านหลัง หรือ ด้านสมองกลีบท้ายทอย (posterior หรือ occipital horn) ภายในสมองกลีบท้ายทอย (occipital lobe)
 ส่วนยื่นด้านล่าง หรือ ด้านสมองกลีบขมับ (inferior หรือ temporal horn) ภายในสมองกลีบขมับ (temporal lobe)
ส่วน body ของโพรงสมองข้างเป็นส่วนตรงกลาง อยู่ด้านหลังส่วนยื่นด้านหน้า ส่วน trigone ของโพรงสมองข้างเป็นบริเวณรูปสามเหลี่ยมที่มีส่วน temporal horn อยู่ด้านล่าง ส่วน occipital horn อยู่ด้านหลัง และ body ของโพรงสมองข้างอยู่ด้านหน้า

 ภาพอื่นๆ
# กีฬาว่ายน้ำในโอลิมปิกฤดูร้อน 2004 – ฟรีสไตล์ 50 เมตร ชาย
สถิติ 

 สถิติโลก    Alexander Popov  (RUS)  21.64 วินาที  มอสโคว์, รัสเซีย  16 มิถุนายน 2000 สถิติโอลิมปิก     21.91 วินาที  บาร์เซโลนา, สเปน  30 กรกฎาคม 1992

 ผู้รับเหรียญ
# เซนต์พอล (แก้ความกำกวม)
เซนต์พอล หรือ เซนต์ปอล  อาจหมายถึง
 พอลแห่งทาซัส หรือ นักบุญเปาโล
 อาสนวิหารนักบุญเปาโล
 เซนต์พอล เมืองหลวงรัฐของรัฐมินนิโซตาในสหรัฐอเมริกา
 โรงเรียนเซนต์ปอลคอนแวนต์ โรงเรียนในศรีราชา จังหวัดชลบุรี
# คอร์พอรา ควอไดรเจมินา
คอร์พอรา ควอไดรเจมินา  อยู่ในสมอง เป็นโครงสร้างตุ่มนูน 4 ก้อนที่บริเวณเทคตัม (tectum) บริเวณด้านหลังของสมองส่วนกลาง ประกอบด้วยด้านบน 2 ก้อนเรียกว่าซุพีเรียร์ คอลลิคูลัส (superior colliculus) และด้านล่าง 2 ก้อนคือ อินฟีเรียร์ คอลลิคูลัส (inferior colliculus)

คอร์พอรา ควอไดรเจมินาเป็นศูนย์รีเฟล็กซ์ที่เกี่ยวข้องกับการมองเห็นและการได้ยินMarieb, Elaine N. Essentials of Human Anatomy & Physiology. 6th ed. San Francisco: Daryl Fox, 2000. 210.

 ภาพอื่นๆ
# หอประชุมนักบวช
220px|thumb|หอประชุมนักบวชที่มหาวิหารแคนเทอร์เบอรี ที่อังกฤษ
หอประชุมนักบวช  คือสิ่งก่อสร้างหรือห้องที่ติดกับอาสนวิหารหรือโบสถ์หรืออาราม ซึ่งใช้เป็นที่ประชุมของนักบวช

ถ้าหอประชุมนักบวชเป็นส่วนหนึ่งของอารามก็มักจะตั้งอยู่ทางตะวันออกของระเบียงฉันนบถ จะเป็นห้องโล่งใหญ่เพื่อให้พอเพียงกับนักพรตที่จำวัดอยู่ในอารามและมักจะตกแต่งอย่างสวยงาม ถ้าเป็นหอประชุมนักบวชเป็นสถาปัตยกรรมโรมาเนสก์หรือสถาปัตยกรรมกอทิกทางเข้ามักจะเป็น façade เล็กและบนซุ้มโค้งเหนือประตูก็จะมีการตกแต่ง

นักพรตในอารามจะประชุมในหอเพื่ออ่านหนังสือศาสนาที่เป็นบท หรือ “Chapter” ฉะนั้นหอประชุมนักบวชในภาษาอังกฤษจึงเรียกว่า  “Chapter House” นอกจากอ่านหนังสือศาสนาแล้วก็ยังใช้เป็นที่ประชุมเรื่องต่าง ๆ ที่เกี่ยวกับกิจการของอาราม
Chapter House (Catholic Encyclopedia) การประชุมมักทำกันตอนเช้าหลังจากพิธีมิสซา นักพรตจะนั่งเรียงติดผนังตามลำดับความสำคัญ เมื่อประชุมเสร็จก็จะสารภาพบาปต่อหน้าที่ประชุม หรือกล่าวประณามผู้ที่ทำผิดโดยไม่กล่าวนาม

ระเบียงฉันนบถด้านที่จะสร้างหอประชุมนักบวชจะเป็นด้านที่สร้างก่อนและจะสร้างไม่นานหลังจากที่สร้างโครงสร้างของโบสถ์

ถ้าเป็นหอประชุมนักบวชของมหาวิหาร เคลอจีของมหาวิหารก็จะประชุมกันที่นี่ถ้าเป็นหอประชุมนักบวชของโบสถ์ ดีน Prebendries และนักพรตก็จะประชุมกันที่นี่

 ตัวอย่างโบสถ์ที่มีหอประชุมนักบวช 
 มหาวิหารซันตาโกรเช ฟลอเรนซ์
 มหาวิหารเอ็กซีเตอร์ อังกฤษ
 มหาวิหารกลอสเตอร์ อังกฤษ
 มหาวิหารซอลสบรี อังกฤษ
 มหาวิหารเว็ลส์ อังกฤษ
 มหาวิหารลิงคอล์น อังกฤษ
 มหาวิหารเซาท์เวลล์ อังกฤษ
 มหาวิหารยอร์ก อังกฤษ
# อาสนวิหารนักบุญเปาโล
อาสนวิหารนักบุญเปาโล หรือ อาสนวิหารเซนต์พอล  เป็นอาสนวิหารแองกลิคันในลอนดอน สหราชอาณาจักร อาสนวิหารของบิชอปแห่งลอนดอน, เป็นวิหารแม่ของมุขมณฑลลอนดอน อาสนวิหารเซนต์พอลตั้งอยู่บนเขาลัจเจท จุดสูงสุดของนครลอนดอน และได้รับการขึ้นทะเบียนเป็นอาคารอนุรักษ์เกรด I อาสนวิหารนี้สร้างขึ้นอุทิศแด่เปาโลอัครทูต อันสืบทอดมาจากโบสถ์หลังเดิมที่จุดเดียวกันนี้ตั้งแต่ปี ค.ศ. 604 อาสนวิหารหลังปัจจุบันสร้างขึ้นในศตวรรษที่ 17 สร้างขึ้นด้วยสถาปัตยกรรมบาโรกแบบอังกฤษ ผลงานออกแบบของคริสโตเฟอร์ เรน เป็นส่วนหนึ่งของการสร้างเมืองขึ้นใหม่ภายหลังมหาอัคคีภัยแห่งลอนดอน ที่ซึ่งอาสนวิหารหลังก่อนหน้าซึ่งสร้างด้วยสถาปัตยกรรมกอธิก (อาสนสิหารนักบญเดิม) ก็ถูกทำลายอย่างหนักในเหตุเพลิงไหม้ใหญ่ อาสนวิหารเซนต์พอลเป็นศูนย์กลาวของลอนดอนตั้งแต่ยุคกลางและยุคใหม่ตอนต้น ทั้งพอลส์วอล์ค แลด สวนโบสถ์เซนต์พอลอันเป็นที่ตั้งของเซนต์พอลส์ครอส

ความสูงจากพื้นถึงโดมของอาสนวิหารมีความสูง  ทำให้อาสนวิหารเป็นสิ่งก่อสร้างที่สูงที่สุดในลอนดอนตั้งแต่ปี 1710 ถึง 1963 และในปัจจุบันเป็นโบสถ์ที่ทีพื้นที่ใหญ่ที่สุดอันดับสองของสหราชอาณาจักร เป็นรองจากอาสนวิหารลิเวอร์พูล

ในปัจจุบัน อาสนวิหารเปิดให้บริการมิสซารายวันและพิธีสวดรายชั่วโมง และมีค่าผ่านประตู £20 สำหรับนักท่องเที่ยวผู้ใหญ่ แต่ไม่เก็บค่าผ่านประตูสำหรับผู้เข้าร่วมพิธี

สถานีรถไฟใต้ดินใกล้สุดคือสถานีเซนต์พอลส์ ตั้งอยู่ห่างออกไป
# สายลับจับบ้านเล็ก
สายลับจับบ้านเล็ก เป็นภาพยนตร์ไทยได้รับแรงบันดาลใจจากหนังสือ สะกดรอยชู้ ของ มานะ สุ่มทอง กำกับโดย คมกฤษ ตรีวิมล นำแสดงโดย ซันนี่ สุวรรณเมธานนท์ ,ภัทรศยา เครือสุวรรณศิริ , ปาณิสรา พิมพ์ปรุ และ เฉลิมพล ทิฆัมพรธีรวงศ์สายลับจับบ้านเล็ก  thaicinema.org ใช้เวลาถ่ายทำ 3 เดือนครึ่ง ออกฉายเมื่อวันที่ 6 กันยายน พ.ศ. 2550 ภาพยนตร์เรื่องนี้ทำรายได้รวม 70 ล้านบาท20 หนังยอดฮิตแดนสยามปี 2550  โดย ผู้จัดการออนไลน์ 16 มกราคม 2551 07:28 น. ปี 2552 ภาพยนตร์ยังมีการสร้างภาคต่อเป็นซีรีส์ทางโทรทัศน์แนวซิตคอม ในชื่อ สายลับเดอะซีรีส์ กับ 24 คดีสุดห้ามใจ และปี 2556 ภาพยนตร์ยังมีการสร้างภาคต่อเป็นหนังสั้น ออกฉายทางช่องวัน ในชื่อ แจ็ค เดอะ สายลับ

 เรื่องย่อ
จ๊อก (ซันนี่ สุวรรณเมธานนท์) ที่กำลังร้อนเงินเนื่องจากไปกู้เงินเพื่อเปิดร้านหมูกระทะพลังแสงอาทิตย์ แต่ก็ปิดตัวไป โดนแก๊งทหารนอกราชการตามทวงหนี้ จึงต้องผันตัวเองมาเป็นนักสืบชู้ โดยมีไอ้แจ๊ค (เฉลิมพล ทิฆัมพรธีรวงศ์) เด็กร้านซ่อมมอเตอร์ไซค์ที่เข้าใจว่าจ๊อกเป็นนักสืบชื่อดัง กับ ฤทัย (ปาณิสรา พิมพ์ปรุ) เจ๊ร้านคาราโอเกะ มาช่วยเหลือ และเมื่อมีคดี จากคุณนายอรัญญา(จิ๊บ-จารุภัส) ผู้ว่าจ้างรายใหม่เสนอเงินก้อนโตให้จ๊อกตามจับพฤติกรรมของ สารวัตรวศิน (ประกาศิต โบสุวรรณ) สามีที่ไปติดพัน พริตตี้สาวชื่อ น้องน้ำปั่น (ภัทรศยา เครือสุวรรณศิริ) ซึ่งน้องน้ำปั่น ก็ดันแอบมีกิ๊กเป็นเสี่ยอดิสรณ์ (สุเมธ องอาจ) เสี่ยเต็นท์รถรายใหญ่อยู่อีกคน 
เมื่อคุณหญิงสุวิมล (ท็อป-ดารณีนุช) ภรรยาไฮซ้อของเสี่ยอดิสรณ์จ้าง สุทิน (นิมิต ลักษมีพงศ์) นักสืบเพื่อแบล็กเมล์น้ำปั่นอีกต่อหนึ่ง จ๊อกตัดสินใจยื่นมือเข้าช่วยเหลือ
นักแสดงนำ
ซันนี่ สุวรรณเมธานนท์ รับบท จ๊อก
ภัทรศยา เครือสุวรรณศิริ รับบท น้ำปั่น
ปาณิสรา พิมพ์ปรุ รับบท ฤทัย
เฉลิมพล ทิฆัมพรธีรวงศ์ รับบท ไอ้แจ๊ค

นักแสดงสมทบ
นิมิตร ลักษมีพงศ์ รับบท สุทิน
อดิสรณ์ ตรีสิริเกษม รับบท สมศักดิ์
ต่อพงศ์ กุลอ่อน รับบท แก้ม
ธรรมรัตน์ สุเมธศุภโชค รับบท ตี้
สุเมธ องอาจ รับบท เสี่ยอดิสรณ์
ดารณีนุช โพธิ์ปิติ รับบท คุณหญิงสุวิมล
จารุภัส ปัทมะศิริ รับบท คุณนายเสาวภา
ประกาศิต โบสุวรรณ รับบท สารวัตรวศิน
ฉันทวิชช์ ธนะเสวี รับบท คนส่งพิซซ่า
รุ้งลาวัลย์ โทนะหงษา รับบท คนทำความสะอาดคอนโดของน้ำปั่น
ศิรพันธ์ วัฒนจินดา รับบท ลูกค้าร้านเกี๊ยว 1
มณีรัตน์ คำอ้วน รับบท ลูกค้าร้านเกี๊ยว 2
ปิยะกานต์ บุตรประเสริฐ รับบท พนักงานนวดชญาภา เลิศพิมลชัย รับบท พนักงานสปา 1ปวีณ์นุช แพ่งนคร รับบท พนักงานสปา 2เฉลิมชัย จั่นโต รับบท ลูกค้าร้านทีวี 
ศิวพร พันธรักษ์ รับบท เมียหลวงละครทีวีจารุณี บุญเสก รับบท คนใช้บ้านสารวัตรวศินธนาบดินทร์ ยงสืบชาติ รับบท เถ้าแก่ร้านบะหมี่นนตรา คุ้มวงศ์ รับบท พิธีกรรายการทีวีธิดาวรรณ หงษ์ชูเกียรติ รับบท ทีมงานรายการทีวี 1ไกรเลิศ โอสถรูป รับบท ทีมงานรายการทีวี 2ภาคย์ กิจจำเนียร รับบท ทีมงานรายการทีวี 3บรรจง ปิสัญธนะกูล รับบท หมาเจมส์ บอนด์ (ให้เสียง)'''

เพลงประกอบภาพยนตร์
ไม่รู้จักฉัน ไม่รู้จักเธอ - ดา เอ็นโดรฟิน และป๊อบ ปองกูล
คนของเธอ - ซันนี่ สุวรรณเมธานนท์
# ศาสนาคริสต์ยุคแรก
ศาสนาคริสต์ยุคแรก  หมายถึงศาสนาคริสต์ช่วงก่อนการสังคายนาที่ไนเชียครั้งที่หนึ่ง (ค.ศ. 325) แบ่งออกได้เป็นสองยุคย่อย คือ สมัยอัครทูตและสมัยก่อนไนเซีย

ตามที่ระบุในบทแรกของหนังสือกิจการของอัครทูต คริสต์ศาสนิกชนยุคแรกเป็นชาวยิวทั้งหมด ไม่ว่าโดยกำเนิดหรือมาเข้ารีตภายหลัง จึงเรียกกลุ่มนี้ว่าคริสต์ศาสนิกชนชาวยิว การประกาศข่าวดีในสมัยนั้นเป็นแบบมุขปาฐะและใช้ภาษาแอราเมอิก หนังสือ "กิจการของอัครทูต" และ "จดหมายของนักบุญเปาโลถึงชาวกาลาเทีย" ระบุว่าในสมัยนั้นกรุงเยรูซาเลมเป็นศูนย์กลางของคริสตชน โดยมีซีโมนเปโตร ยากอบผู้ชอบธรรม และยอห์นอัครทูต, ; See Historical reliability of the Acts of the Apostles for details เป็นผู้ปกครองชุมชนร่วมกัน ต่อมาเปาโลซึ่งเคยเป็นปฏิปักษ์กับคริสตชนได้กลับใจมารับเชื่อ และประกาศตนเป็น "อัครทูตมายังพวกต่างชาติ" และมีอิทธิพลอย่างมากต่อคริสตชนยิ่งกว่าผู้ปกครองท่านอื่น ๆ ที่ร่วมกันเขียนพันธสัญญาใหม่Oxford Dictionary of the Christian Church ed. F.L. Lucas (Oxford) entry on Paul ในช่วงปลายคริสต์ศตวรรษที่ 1 ศาสนาคริสต์ก็เริ่มแยกตัวออกมาจากศาสนายูดาห์อย่างชัดเจน อย่างไรก็ตามคริสตชนยังคงยอมรับคัมภีร์ทานัคของศาสนายูดาห์เป็นพระคัมภีร์ศักดิ์สิทธิ์ในภาคพันธสัญญาเดิม

ในช่วงที่พันธสัญญาใหม่เพิ่งเข้าสารบบคัมภีร์ไบเบิล พระวรสารในสารบบ บทจดหมายของเปาโล และบทจดหมายของผู้ปกครองท่านอื่น ๆ เป็นที่ยอมรับมากและใช้อ่านในระหว่างการนมัสการพระเจ้าที่โบสถ์ ในคริสตจักร จดหมายของเปาโลมีอิทธิพลมากยิ่งกว่าธรรมบัญญัติของโมเสส ถึงขนาดเป็นรากฐานของเทววิทยาศาสนาคริสต์ในเวลาต่อมา อย่างไรก็ตามธรรมบัญญัติที่สำคัญ เช่น บัญญัติ 10 ประการ บัญญัติเอก คริสตนยุคแรกมีรายละเอียดความเชื่อและการปฏิบัติหลากหลายมาก ที่ถูกคริสตชนสมัยหลังกล่าวหาว่าเป็นพวกนอกรีตก็มี
# พจนานุกรมคำใหม่
พจนานุกรมคำใหม่ เป็นพจนานุกรมภาษาไทยที่ราชบัณฑิตยสถานเรียบเรียงขึ้น มีเนื้อหารวบรวมและให้นิยามคำไทยต่าง ๆ ที่ไม่ปรากฏใน[พจนานุกรม ฉบับราชบัณฑิตยสถาน (พ.ศ. 2542)โดยมักเป็นคำตลาด เช่น ศัพท์วัยรุ่นและสแลง ตลอดจนคำที่มีความหมายต่างจากในพจนานุกรมดังกล่าวด้วย

ราชบัณฑิตยสถานตั้งคณะกรรมการจัดทำพจนานุกรมนี้เป็นครั้งแรกเมื่อวันที่ 22 มิถุนายน 2548 มีเป้าหมายจะเผยแพร่พจนานุกรมคำใหม่ทุก ๆ สองปี ฉบับแรกสุดประกอบด้วยคำที่เกิดขึ้นใหม่ในช่วงปี 2542-2550 ประมาณหนึ่งพันคำ เผยแพร่เมื่อเดือนธันวาคม พ.ศ. 2550 จำนวนหนึ่งหมื่นเล่ม ส่วนหนึ่งแจกให้สถานศึกษาเปล่า

คำใหม่ที่ราชบัณฑิตยสถานเผยแพร่แล้ว มีดังนี้เป็นต้น กิ๊ก, เกมโชว์, เด็กแว้น, นังกอ, เก็บดอกไม้, อริยะขัดขืน, แอ๊บแบ๊ว  ฯลฯ

 ขอบเขตการเก็บคำใหม่ตามลักษณะต่าง ๆ  สิบกลุ่ม 
 คำที่เกิดขึ้นใหม่ เช่น เนติบริกร, เคลียร์พื้นที่, เคลียร์หนี้, เคลียร์ปัญหา, ไข้หวัดนก, อัลไซเมอร์ 
 คำที่มีอยู่แล้วแต่มีการใช้ความหมายใหม่ เช่น งาบ, จอด, จิก, เด้ง, แห้ว, กลับลำ, จัดฉาก, โค้งสุดท้าย, เว้นวรรค 
 คำเดิมที่มีการขยายคำใหม่ เช่น เมา - เมาปลิ้น; กรี๊ด - กรี๊ดสลบ; ดัน-ป๋าดัน, เจ๊ดัน; แหง - แหงแก๋; เด็ก - เด็กฝาก, เด็กแนว 
 คำที่พจนานุกรมเก็บไว้แล้ว แต่ขาดตัวอย่างการใช้ ซึ่งทำให้เข้าใจความหมายไม่ชัดเจนพอ ก็จะเพิ่มตัวอย่างให้เห็นวิธีการใช้ เช่น ขึ้นครู
 เป็นสำนวนหรือวิธีการเปรียบเทียบที่ยังไม่ได้เก็บไว้ เช่น ล้วงลูก, สะกิดต่อมฮา, ลมบ่จอย, ขายขนมจีบ, ขานรับนโยบาย, กลืนเลือด, วางหาบ 
 สำนวน ที่มีความหมายใหม่ เช่น เจ้าโลก, เจ้าจำปี, เด็ก ๆ, แมงปอ, อวบอัด, ไม้ป่าเดียวกัน, ไม้ประดับ, เอกซเรย์
 เป็นคำเลียนเสียง คำแสดงท่าทาง หรือแสดงอารมณ์ เช่น หวือหวา, แหล็น, แพล็ม, อึมครึม, อึ้มทึ่ง 
 คำภาษาต่างประเทศที่ใช้กันมาก เช่น เม้าส์, คีย์ข้อมูล, อีคิว, อีเมล; คำที่ยืมมาจากภาษาจีน เช่น โละ, เทียวไล้เทียวขื่อ, จุ๊ง, ล่องจุ๊น, ซือแป๋ 
 เป็นคำเก่า คำธรรมดา แต่หลุดหลงไปไม่ได้เก็บไว้ในพจนานุกรมฉบับ พ.ศ. 2542 เช่น  กันเหนียว, ข้ามชาติ, ให้ทาง, หืดขึ้นคอ, เสือปืนไว 
 เป็นคำวัยรุ่น คำภาษาปาก ซึ่งมีความหมายและที่มาจากที่ต่าง ๆ เช่น ปิ๊ง, วีน, เว่อร์, ชิวชิว, โป๊ะเชะ, เฝ่ย, นิ้ง, ตึ๋งหนืด, ตึ้บ, แอ๊บแบ๊ว, จุ๊บุจุ๊บุ, ชิมิ

 การวิพากษ์วิจารณ์ 

วิรุณ ตั้งเจริญ อธิการบดีมหาวิทยาลัยศรีนครินทรวิโรฒ วิพากษ์วิจารณ์พจนานุกรมคำใหม่ว่า อธิบายความหมายไม่ตรงกับความหมายที่แท้จริงของวัยรุ่น เนื่องจากช่วงอายุที่ต่างกันของราชบัณฑิตกับวัยรุ่นพจนานุกรมคำใหม่ รวมศัพท์วัยรุ่นครั้งแรกของไทย ข่าวจากกระปุก

ส่วนไพฑูรย์ สินลารัตน์ รองอธิการบดีมหาวิทยาลัยธุรกิจบัณฑิตย์ วิจารณ์ว่า คำมักเปลี่ยนแปลงได้ง่ายและบ่อย ไม่ควรรวบรวมไว้
# สาธารณรัฐฟิลิปปินส์
สาธารณรัฐฟิลิปปินส์  สามารถหมายถึง
สาธารณรัฐฟิลิปปินส์ที่ 1 (23 มกราคม 1899 – 23 มีนาคม 1901)
สาธารณรัฐฟิลิปปินส์ที่ 2 (14 ตุลาคม 1943 – 17 สิงหาคม 1945)
สาธารณรัฐฟิลิปปินส์ที่ 3 (4 กรกฎาคม 1946 – 21 กันยายน 1972)
สาธารณรัฐฟิลิปปินส์ที่ 4 (30 มิถุนายน 1981 – 25 กุมภาพันธ์ 1986)
สาธารณรัฐฟิลิปปินส์ที่ 5 (2 กุมภาพันธ์ 1987 – ปัจจุบัน)
# กีฬาว่ายน้ำในโอลิมปิกฤดูร้อน 2004
กีฬาว่ายน้ำในโอลิมปิกฤดูร้อน 2004 เป็นการแข่งขันกีฬาว่ายน้ำในกีฬาโอลิมปิกฤดูร้อน 2004 จัดขึ้นที่ศูนย์กีฬาทางน้ำโอลิมปิก มีนักกีฬาเข้าร่วมแข่งขันใน 32 รายการ

 รายการ 
 ท่าฟรีสไตล์ 50, 100, 200, 400, 800 (หญิง), และ 1,500 (ชาย);
 ท่ากรรเชียง 100 และ 200;
 ท่ากบ 100 และ 200;
 ท่าผีเสื้อ 100 และ 200;
 เดี่ยวผสม 200 และ 400;
 ผลัด ฟรีสไตล์ 4×100, ฟรีสไตล์ 4×200 ; ผสม 4×100 

 ประเทศที่เข้าร่วม 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 

 ตารางสรุปเหรียญ 
 1    12  9  7  28 2    7  5  3  15 3    3  1  4  8 4    2  3  2  7 5    2  0  1  3 6    1  2  3  6 7    1  2  0  38    1  1  1  3   1  1  1  3 10    1  1  0  2 11    1  0  1  2 12    0  2  0  2 13    0  1  4  514    0  1  1  2   0  1  1  216    0  1  0  1   0  1  0  1 18    0  0  2  219    0  0  1  1   0  0  1  1

 แหล่งข้อมูลอื่น 
Official Olympic Report 
2004 Athens Olympics Coverage – BBC News
# กีฬาว่ายน้ำในโอลิมปิก - ฟรีสไตล์ 50 เมตร
กีฬาว่ายน้ำในโอลิมปิก - ฟรีสไตล์ 50 เมตร เป็นหนึ่งในรายการแข่งขันของกีฬาว่ายน้ำในโอลิมปิกฤดูร้อน มีการแข่งขันครั้งแรกในโอลิมปิกฤดูร้อน 1988 โดย Matt Biondi จากสหรัฐอเมริกา เป็นผู้ที่สามารถคว้าเหรียญทองได้เป็นคนแรก 

 สรุปผลการแข่งขันประเภทชาย 

โซล 1988บาร์เซโลนา 1992แอตแลนต้า 1996ซิดนีย์ 2000none awarded เอเธนส์ 2004 ปักกิ่ง 2008 ลอนดอน 2012 ริโอ 2016 โตเกียว 2020

 สรุปผลการแข่งขันประเภทหญิง 

โซล 1988บาร์เซโลนา 1992แอตแลนต้า 1996ซิดนีย์ 2000เอเธนส์ 2004 ปักกิ่ง 2008 ลอนดอน 2012 ริโอ 2016 โตเกียว 2020

 สรุปเหรียญรางวัลตลอดกาล 
1534122 2-133 1-344 1-1251--11--17-1-1-1-1-1-110 --11 --11 --11 --11 --11